Submediterranio

O dominio submediterranio ye una ampla zona de transición entre a Rechión Mediterrania y a Rechión Eurosiberiana. Ocupa zonas d'o norte d'a Peninsula Iberica, Occitania, Norte d'Italia, Balcans, Crimea y Anatolia.

En a Peninsula Iberica Bolòs (1985) denomina territorio submediterranio a lo dominio climatico d'os caixicos d'as especies Quercus humilis y Quercus faginea pro parte y tamién d'o Quercus pyrenaica d'o sector carpetano-atlantico.,Emilio Blanco Castro et al. Los bosques ibéricos. Una interpretación geobotánica. Editorial Geoplaneta, 1998. pp 35. seguindo a orientación d'autors como Walter y Meusel.

Rivas Martínez (1973, 1990) no considera adecuato individualizar estar arias de transición.

A especie que millor sinyala l'ambient submediterranio europeu ye Quercus humilis, una especie de caixico intermeya entre os caixicos marcescents y los caixicos comuns. As formacions submediterranias tamién pueden consistir en selvas dominatas por arbols tipicament mediterranios como o "carrascal montán" u selvas dominatas por árbols tipicament atlanticos como o "fayar con buixo", formacions que trobamos en os Prepireneus y cordeleras costera-catalanas. En as sierras d'a versant mediterrania a man d'a costa bi ha representacions poco extensas de selvas dominatas por diferents combinacions d'arbols caducifolios ("selvas mixtas submediterranias"), d'extensión redueita.

 Referencias 

 Bibliografía 
Emilio Blanco Castro et al. Los bosques ibéricos. Una interpretación geobotánica. Editorial Geoplaneta, 1998. pp 35.

Categoría:Cheobotanica